b"\n_START_ARTICLE_\nCallosina\n_START_PARAGRAPH_\nLa callosina \xc3\xa9s una varietat d'olivera. \xc3\x89s considerada com a varietat secund\xc3\xa0ria, ja que nom\xc3\xa9s se'n conreen unes 1.000 ha a les prov\xc3\xadncies d'Alacant i M\xc3\xbarcia.\n_START_SECTION_\nCaracter\xc3\xadstiques agron\xc3\xb2miques\n_START_PARAGRAPH_\nVarietat de vigor mitj\xc3\xa0 i apreciada per la seva resist\xc3\xa8ncia a la sequedat. Els seus esqueixos f\xc3\xa0cilment fan arrels i el seu pol\xc2\xb7len \xc3\xa9s autocompatible amb les flors de la mateixa varietat per la qual cosa no necessita altres varietats que la pol\xc2\xb7linitzin. El temps que tarda a entrar en producci\xc3\xb3 des de la plantaci\xc3\xb3 \xc3\xa9s el de la mitjana de les varietats. La maduraci\xc3\xb3 de les olives \xc3\xa9s tardana._NEWLINE_La collita mec\xc3\xa0nica resulta dif\xc3\xadcil per la resist\xc3\xa8ncia a desprendre's dels seus fruits quan s'usen m\xc3\xa0quines vibradores. Les olives s\xc3\xb3n de pes mitj\xc3\xa0 entre 2 i 4 grams. Productivitat elevada i constant, ja que no \xc3\xa9s gaire afectada pel fenomen de la contranyada.\n_START_SECTION_\nUsos\n_START_PARAGRAPH_\nTant per a fer oli com per a taula, ja que la polpa \xc3\xa9s de gran qualitat i molt resistent una vegada elaborada."